ҚОНУНИ ҶУМҲУРИИ ТОҶИКИСТОН

ОИД БА ВОРИД НАМУДАНИ ТАҒЙИРУ ИЛОВАҲО БА ҚОНУНИ ҶУМҲУРИИ ТОҶИКИСТОН «ДАР БОРАИ АМНИЯТ»

Қарори

Маҷлиси намояндагони Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи амният»**

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи амният» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш.ЗУҲУРОВ**

**ш. Душанбе, 9 октябри соли 2014 № 1602**

Қарори

Маҷлиси миллии Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи амният»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи амният»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи амният» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон М. УБАЙДУЛЛОЕВ**

**ш. Душанбе, 20 ноябри соли 2014 №728**

**Моддаи 1.** Ба Қонуни Ҷумҳурии Тоҷикистон аз 28 июни соли 2011 «Дар бораи амният» (Ахбори Маҷлиси Олии Ҷумҳурии Тоҷикистон, с. 2011, №6, мод. 434) тағйиру иловаҳои зерин ворид карда шаванд:

1. Ба муқаддимаи Қонун пас аз калимаҳои «мақомоти ҳокимияти давлатӣ» калимаҳои «, мақомоти худидоракунии шаҳрак ва деҳот» илова карда шаванд.

2. Дар моддаи 1:

- дар сархати якум калимаҳои «воқеӣ ва эҳтимолӣ» ба калимаҳои «воқеӣ ва эҳтимолии дохиливу берунӣ» иваз карда шаванд;

- сархати чордаҳум бо мазмуни зерин илова карда шавад:

«- амнияти дохилӣ – ҳолати муҳофизатии манфиатҳои ҳаётан муҳими шахсият, ҷамъият ва давлат аз таҳдидҳои дохилӣ;».

3. Ба қисми 2 моддаи 4 пас аз калимаи «ноҳияҳо,» калимаҳои «инчунин мақомоти худидоракунии шаҳрак ва деҳот,» илова карда шаванд.

4. Дар қисми 1 моддаи 6:

- дар сархати якум калимаҳои «яроқ ва маводи нашъаовар» ба калимаҳои «силоҳ ва воситаҳои нашъадор» иваз карда шаванд;

- ба сархати панҷум пас аз калимаҳои «мақомоти давлатӣ,» калимаҳои «мақомоти худидоракунии шаҳрак ва деҳот,» илова карда шаванд.

5. Дар моддаи 9:

- ба сархати дуюми қисми 1 пас аз калимаҳои «разведкаи ҳарбӣ» калимаҳои «, мубориза бо коррупсия» илова карда шаванд;

- дар қисми 2 калимаи «салоҳияти» ба калимаи «ваколатҳои» иваз карда шавад;

- қисми 3 дар таҳрири зерин ифода карда шавад:

«3. Таъмини амният барои тамоми мақомоти дигари давлатӣ, мақомоти худидоракунии шаҳрак ва деҳот, инчунин ташкилотҳое, ки ин фаъолиятро дар доираи ваколатҳо, ҳуқуқ ва уҳдадориҳои худ мустақилона ё дар асоси муроҷиати қувваҳои таъмини амният амалӣ мекунанд, ҳатмӣ мебошад.».

6. Дар моддаи 12:

- сархати шашум дар таҳрири зерин ифода карда шавад:

«- Қувваҳои Мусаллаҳ, дигар қӯшунҳо ва воҳидҳои ҳарбии Ҷумҳурии Тоҷикистонро бо аслиҳа ва техникаи ҳарбӣ, воситаҳои моддӣ, захираҳо ва хизматрасониҳо таъмин менамояд;»;

- дар сархати ҳафтум калимаи «яроқу» ба калимаи «силоҳу» иваз карда шавад.

7. Дар моддаи 14:

- дар сархати шашум аломати нуқта ба аломати нуқта вергул «;» иваз карда шавад;

- сархати ҳафтум бо мазмуни зерин илова карда шавад:

«- тибқи санадҳои меъёрии ҳуқуқии Ҷумҳурии Тоҷикистон дигар ваколатҳоро оид ба масъалаҳои таъмини амният амалӣ менамоянд.».

8. Моддаи 15 дар таҳрири зерин ифода карда шавад:

«Моддаи 15. Ваколатҳои мақомоти маҳаллии ҳокимияти давлатӣ, мақомоти худидоракунии шаҳрак ва деҳот, ҳуқуқ ва уҳдадориҳои ташкилотҳо, новобаста аз шакли ташкилию ҳуқуқиашон

Мақомоти маҳаллии ҳокимияти давлатӣ, мақомоти худидоракунии шаҳрак ва деҳот, инчунин ташкилотҳо, новобаста аз шакли ташкилию ҳуқуқиашон дар доираи ваколатҳо, ҳуқуқ ва уҳдадориҳои худ:

- дар воҳидҳои марзию маъмурӣ ва ташкилотҳои дахлдор оид ба таъмини амният чораҳо андешида, фаъолиятро дар ин самт ташкил менамоянд;

- маҳфуздории қувваҳо ва захираҳои сафарбарии аз тарафи Ҳукумати Ҷумҳурии Тоҷикистон муқарраршударо таъмин менамоянд;

- тибқи санадҳои қонунгузории Ҷумҳурии Тоҷикистон дигар ваколатҳо, ҳуқуқ ва уҳдадориҳоро оид ба масъалаҳои таъмини амният амалӣ менамоянд.».

9. Ба сархати якуми қисми 1 моддаи 17 пас аз калимаҳои «мақомоти давлатӣ,» калимаҳои «мақомоти ҳудидоракунии шаҳрак ва деҳот,» илова карда шаванд.

10. Дар қисми 3 моддаи 18 калимаи «миллӣ» ба калимаи «иқтисодӣ» иваз карда шавад.

11. Дар сархати шашуми қисми 2 моддаи 19 калимаҳои «ташкилотҳои ҷамъиятӣ ва тиҷоратӣ» ба калимаҳои «иттиҳодияҳои ҷамъиятӣ ва ташкилотҳои тиҷоратӣ» иваз карда шаванд.

12. Дар моддаи 20:

- аз сархати сеюми қисми 2 калимаи «ғайриқонунии» хориҷ карда шавад;

- дар қисми 3:

- дар матни қисм калимаҳои «ташкилотҳои ҷамъиятӣ» ба калимаҳои «иттиҳодияҳои ҷамъиятӣ» иваз карда шаванд;

- ба сархати сеюм пас аз калимаҳои «мақомоти давлатӣ» калимаҳои «, мақомоти худидоракунии шаҳрак ва деҳот» илова карда шаванд.

13. Ба моддаи 25:

- ба сархати дуюми қисми 2 пас аз калимаҳои «мақомоти давлатӣ» калимаҳои «, мақомоти худидоракунии шаҳрак ва деҳот» илова карда шаванд;

- ба қисми 3 пас аз калимаи «судҳо» калимаҳои «, мақомоти худидоракунии шаҳрак ва деҳот» илова карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ РАҲМОН**

**ш. Душанбе, 27 ноябри соли 2014 №1137**